รัฐบาลไทย-ข่าวทำเนียบรัฐบาล-ผลการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 5 ครั้งที่ 5/2560
วันศุกร์ที่ 5 พฤษภาคม 2560
ผลการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 5 ครั้งที่ 5/2560
ผลการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 5 ครั้งที่ 5/2560
วันนี้ (5 พฤษภาคม 2560) เวลา 09.00 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 5 ครั้งที่ 5/2560 โดยมีหน่วยงานที่เกี่ยวข้องเข้าร่วมประชุม ภายหลังเสร็จสิ้นการประชุม พลตรี คงชีพ ตันตระวาณิชย์ โฆษกกระทรวงกลาโหม ได้แถลงผลการประชุม ซึ่งสรุปสาระสําคัญ ดังนี้
ที่ประชุมรับทราบความคืบการขับเคลื่อนความก้าวหน้าและปฏิรูปการบริหารราชการแผ่นดิน เพื่อสร้างการรับรู้และความเข้าใจให้แก่ประชาชนอย่างเป็นระบบ รวมถึงการพัฒนาคุณภาพชีวิตของประชาชนให้ดีขึ้น โดยที่ผ่านมาได้มีการแก้ปัญหาต่าง ๆ อย่างบูรณาการด้วยความร่วมแรงร่วมใจของหลายหน่วยงาน ซึ่งนายกรัฐมนตรีมีความมุ่งมั่นให้ทุกหน่วยงานได้ช่วยกันแก้ปัญหา ร่วมกันอย่างเป็นรูปธรรม เช่น การแก้ไขปัญหาการทําประมงผิดกฎหมาย โดยทางสหภาพยุโรป (EU) จะจัดส่งเจ้าหน้าที่เข้ามาตรวจสอบมาตรฐานอีกครั้งในเดือนมิถุนายน 2560 ซึ่งรัฐบาลได้เตรียมแผนการดําเนินงานต่าง ๆ รองรับไว้แล้ว เช่น การเข้าเป็นภาคี “UN Fish Stocks Agreement: UNFSA” และ การเข้าเป็นภาคี “South Indian Ocean Fisheries Agreement: SIOFA”
นอกจากนี้ ได้มีการปรับปรุงแก้ไขกฎหมายที่เกี่ยวข้อง เช่น พระราชกําหนดการเดินเรือในน่านน้ําไทย พ.ศ. .... และร่างพระราชกําหนดเรือไทย พ.ศ. .... รวมถึงการแก้ไขการค้ามนุษย์และแรงงานผิดกฎหมาย ซึ่งรัฐบาลได้ให้ความสําคัญเป็นอย่างมาก โดยเฉพาะการควบคุม การกํากับ และการดูแลแรงงานต่างด้าวในระบบที่มีอยู่มากกว่า 2 ล้านคนในประเทศไทย โดยกระทรวงแรงงานได้จัดทําบัตรอนุญาตทํางาน e-Workpermit ณ ศูนย์รับแรงงานเข้าและสิ้นสุดการจ้างงานในพื้นที่ 3 จุดได้แก่ พื้นที่จังหวัดตาก หนองคาย และสระบุรี ซึ่งบัตรดังกล่าวจะออกด้วยระบบคอมพิวเตอร์ในรูปแบบบัตรสมาทการ์ด พกพาได้ง่าย และสะดวกต่อการตรวจสอบของเจ้าหน้าที่ผ่านทางสมาร์โฟนด้วยระบบคิวอาร์โค๊ต มีระบบป้องกันการปลอมแปลง ส่วนแรงงานต่างด้าวที่ทํางานอยู่ ตามความตกลง MOU เดิม เมื่อครบกําหนดตามใบอนุญาตก็จะต้องดําเนินการต่อใบอนุญาตแบบใหม่ เช่นเดียวกัน
นอกจากนี้ ที่ประชุมได้รับทราบความคืบหน้าในการแก้ไขต่าง ๆ อาทิ การแก้ปัญหาการบินพลเรือน การแก้ปัญหาที่ดินที่ภูทับเบิกการฟื้นฟูเมืองชุมชนดินแดงการจัดระเบียบริมแม่น้ําโขงและบริเวณการจราจรคับคั่งในกรุงเทพฯ โดยจะมีการจัดระเบียบอย่างเร่งด่วน รวมถึงการจัดทําโครงการแท็กซี่โอเค โดยการปรับปรุงกฎกระทรวงว่าด้วยรถยนต์รับจ้างบรรทุกไม่เกิน 7 คน จําเป็นต้องติดตั้งเครื่องบันทึกข้อมูลการเดินรถแบบGPSหรืออุปกรณ์บันทึกถ่ายภาพในตัวรถที่จะทําหน้าที่เชื่อมต่อข้อมูลผู้ขับขี่และพิกัดตําแหน่งความเร็วของรถ พร้อมส่งการแจ้งเตือนกรณีขับรถเร็วเกินกว่ากําหนด รวมถึงส่งภาพนิ่งภายในรถตลอดจนข้อมูลกรณีขอความช่วยเหลือมายังศูนย์ข้อมูลแบบReal Time และโครงการแท็กซี่วีไอพี (VIP)ซึ่งจะมีการปรับปรุงกฎกระทรวงการขอรับใบอนุญาต ตลอดจนการยกระดับมาตราฐานความปลอดภัยการบริการที่ยุติธรรม ให้เป็นมาตราฐานสากล โดยจะมีการนําเทคโนโลยีสารสนเทศมาใช้ในการปรับปรุงระบบ รวมทั้งมีการจัดสัมมนาและแถลงข่าวโครงการเสริมสร้างความรู้ความเข้าใจมาตราฐานการขับรถโดยสารสาธารณะให้ปลอดภัย เพื่อให้ผู้ขับขี่หรือผู้ประกอบการได้เตรียมตัวและทําความเข้าใจในการพัฒนาปรับปรุงการจัดระเบียบใหม่นี้ ซึ่งคาดว่ากฎกระทรวงดังกล่าวจะเริ่มประกาศและใช้ได้ภายในเดือนสิงหาคม 2560
*****************************
กลุ่มประชาสัมพันธ์และเผยแพร่ สํานักโฆษก